IOS 8

iOS 8 היא הגרסה השמינית של מערכת ההפעלה iOS של אפל למכשירים ניידים, והיורשת של מערכת ההפעלה הקודמת iOS 7. המערכת הוצגה ב-2 ביוני 2014 בכנס המפתחים של אפל לשנת 2014. המערכת שוחררה יחד עם מערכת ההפעלה חדשה למחשבי המק - OS X 10.10 Yosemite. המערכת יצאה לצרכן ב-17 בספטמבר. המערכת החדשה כוללת שינויים רבים, שעיקרם הם שיפור האפליקציות הבסיסיות של אפל, במטרה שתהיה נוחות שימוש מרבית, ללא שינוי מהותי בעיצוב. אפל יצרה שפת תכנות חדשה בשם Swift, שבנוסף לעוד שלל תכונות חדשות, ערכת פיתוח תוכנה של מפתחי אפליקציות רבים, ה-SDK, השתפר רבות ומכיל כלים שונים. נוספה אפליקציה בסיס חדשה בשם Health, בה המשתמש מכניס מידע על מצבו הבריאותי, כמו לחץ דם, דופק ופעילות גופנית ועוד, והמערכת נותנת טיפים לשיפור הבריאות ולאורח חיים תקין. בשבוע הראשון ליציאת iOS 8 כ-30% מהמשתמשים ביצעו שדרוג לגרסה החדשה, וחלקם דיווחו שנפח גרסת העדכון ל-iOS 8 עמד על 6 גיגה-בייט. עם תחילת השימוש ב-iOS 8 נתגלו בה מספר תקלות ובאגים. בניסיון להתגבר על הבעיות הללו הוציאה אפל עדכון גרסה הנקרא iOS 8.0.1, אך זה הכיל תקלות ובאגים חמורים יותר שגורמים לניתוק מכשירי אייפון מהרשת, ולאחר שעות ספורות אפל הסירה את עדכון גרסה זה מהשרתים שלה. לבסוף שוחררה גרסת תיקונים 8.0.2 עם פתרון לבעיית ניתוק המכשירים. הודעות משתמשים יכולים לשלוח הודעות אודיו ווידאו על ידי החזקה כלפי מטה של כפתור ההקלטה. בשיחות קבוצתיות, משתמשים יכולים להסיר/להוסיף אדם לקבוצה, לקרוא לה בשם, לשתף את מיקומיהם בקבוצה, לראות את כל הקבצים המצורפים, להפעיל "נא לא להפריע" כדי לא לקבל התראות מקבוצה מסוימת. עיצוב העיצוב מבוסס על ios 7 אבל רקעים חדשים צורפו בגרסת ה-Gold Master. מקלדות iOS 8 תאפשר למשתמשים להתקין מקלדות צד-שלישי. מפתחים רבים הצהירו כי ינצלו זאת, ויתאימו את המקלדות שלהם ל-iOS. אלו כוללים את Minuum, Swipe, SwiftKey, Fleksy ועוד. שיתוף משפחתי ב-iOS 8, משתמש יכול להוסיף 6 אנשים כחברי משפחה. חברי המשפחה יכולים לשתף רכישות של אפליקציות, מוזיקה, וספרים בשימוש של אותו כרטיס האשראי. iOS 8 גם יכולה לסדר אוטומטית את "זרם התמונות" לכל חברי המשפחה. גם לוח השנה יכול להסתנכרן בין כל חברי המשפחה. iCloud Drive הדרך הטובה ביותר ליצור מסמכים ולשתף אותם בכל אמצעי המחשוב. ברגע שיוצרים במחשב מסמך או תמונה מסוג כל שהוא, כולל מסמך Word ואפילו מצגת מה-PowerPoint) ואפילו קובצי וידאו, ניתן להעלותו ל-iCloud Drive ולהמשיך לעבוד עליו מכל מכשיר אחר שהוגדר קודם לכן, מכל אפליקציית עריכה שבוחרים. Health ב iOS 8 התווסף יישום בסיס חדש, הנקרא Health, יישום זה מאבחן את מצב השינה. פעימות לב, לחץ דם ותכונות נוספות, היישום אף ימליץ על פעילויות ומזונות על מנת להפוך את חיי המשתמש ליותר בריאים. לא ידוע עדיין איך המערכת מתעתדת לעקוב אחרי המידע. ייתכן והשעון החכם של אפל. ה Apple Watch יעקוב אחרי המצב הבריאותי של המשתמש. Continuity Continuity או המשכיות בעברית, מאפשרת על פי הגדרת אפל עצמה, להמשיך פעולה ממכשיר מסוים ולעבור באופן חלק ולהמשיך במכשיר שני, לשם ההדגמה. ניתן להתחיל שיחה דרך מכשיר האייפון, ובלי להפסיק, להמשיך לדבר דרך מכשיר המקבוק. תכונה זו מאפשרת המשכיות גם בעניין הדואר האלקטרוני. ואף הודעות iMessage. ועוד שלל תכונות שלא הוזכרו Spotlight כעת תינתן האפשרות לחפש אפליקציות, סרטים ומוזיקה מה-iTunes ישירות מה-Spotlight. כלי עריכה לתיקוני אור וצבע על ידי החלקה באצבע. כלים לתיקון עדין של חשיפה, בהירות, ניגודיות, הדגשות, צללים ועוד. חיפוש לפי תאריך, מיקום, או שם האלבום, או השתמש/י בהצעות חכמות. אלבומים חכמים לסרטים בהילוך איטי, פרצי תמונות, תמונות פנורמה וצילום בקיטועי זמן. תמיכה ישירה במסננים של צדדים שלישיים וכלי עריכה ב״תמונות״. התמונות והמטה-נתונים שלך מ-iPhoto יועברו ל״תמונות״. ספרים, יומנים ומצגות יומרו לאלבומים המכילים תמונות בלבד. iPhoto ל-iOS אינו נתמך במכשירים עם iOS 8 ומעלה. צילום בקיטועי זמן. צילום בהשהיה. תיקון חשיפה בתנועה פשוטה כדי להגביר או להחשיך תמונה לפני הצילום. מצב ״פרץ תמונות״ במצלמה הקדמית ב-iPhone 5s. צילום תמונות פנורמה ב-אייפד אייר וב-iPad mini עם מסך Retina. WiFi Calling: ניתן להתקשר לאנשים דרך Wi-Fi בדומה למגוון שירותים אחרים, כגון Skype-Out. ה-Spotlight מציג יותר אפשרויות חיפוש (מסעדות, שירים, מקומות קרובים, תוצאות מוויקיפדיה ועוד). מסעדות ומקומות קרובים - התכונה עדיין לא פועלת בישראל. אפשרות לראות אילו אפליקציות מבזבזות הכי הרבה מהסוללה. ה-Mac וה-אייפון מקושרים טוב יותר: ניתן לקבל שיחות ולשלוח הודעות מה-Mac שהגיעו אל ה-אייפון, להתחיל לכתוב מסמך באחד המכשירים ולהמשיך בשני מאותה נקודה בה חלה העצירה. ניתן לגשת אל אנשי הקשר המועדפים או האחרונים עמם מנוצר קשר באמצעות הקשה כפולה על כפתור הבית. בעת שליחת דואר אלקטרוני ניתן למזער את תיבת ההודעה החדשה ולחזור אליה מתי שחפצים בכך. בקשה להצגת דפי שולחן עבודה ב-Safari וגישה מהירה לדפים בשימוש תדיר בעת פתיחת כרטיסייה חדשה, ויש גם תמיכה ב-WebGL. אפשרות להיכנס ליישומי צד שלישי באמצעות ה-Touch ID, וככל הנראה, עדיין צריך להתאזר בסבלנות, אפשרות לביצוע תשלומים עם פונקציה זו. שפת תכנות חדשה שתאפשר לכתוב אפליקציות ל-iOS בצורה מהירה ויעילה יותר בשם Swift. App Store: אפשרות למפתחים למכור כמה אפליקציות בחבילה אחת, וטאב ה-Explore שימליץ לכם על אפליקציות חדשות על סמך מה שכבר התקנתם בעבר. HomeKit: לשים את הבית חכם בכף ידיכם בכמה לחיצות ופקודות פשוטות. שיחה ממתינה בשיחות FaceTime. אפליקציות iBooks ו-Podcasts מובנות במערכת ההפעלה, לעומת הגרסאות הקודמות שבהן היה צורך להוריד אותן מחנות ה-App Store. דפדפן הספארי תומך לראשונה באירועי גלילה (On Scroll Event) עבודה המיתרת את ספריית iScroll מדיה וקבצים בנושא IOS 8 בוויקישיתוף עומר כביר, 8 החידושים שהכי תאהבו ב-iOS 8, באתר כלכליסט, 18 בספטמבר 2014 אביב מזרחי, iOS 8 משדרגת את החיים עם האייפון, באתר ynet, 18 בספטמבר 2014 יניב הלפרין, ‏תפוח חסר: אפל שחררה את iOS 8 בלי HealthKit‏, באתר "אנשים ומחשבים", 18 בספטמבר 2014 אור אהרון, הצצה לכל מה שחדש ב-iOS 8, פורסם ב-TGSPOT ב-7 יוני 2014 ניצן סדן, iOS 8 תהיה זמינה להורדה הערב - אבל אל תמהרו לשדרג, באתר כלכליסט, 17 בספטמבר 2014 אביב מזרחי, iOs 8 יוצאת הערב ב-20:00, באתר ynet, 17 בספטמבר 2014 נמרוד צוק, משתמשי אפל מתלוננים על תקלות ב-iOS 8, באתר כלכליסט, 23 בספטמבר 2014 אהוד קינן, ממשיכות בעיות ב-iOS 8, באתר ynet, 26 בספטמבר 2014 בלומברג, "אל תעדכנו": לקוחות אפל שהשתמשו בעדכון ל-iOS8 נותקו משירות, באתר TheMarker‏, 24 בספטמבר 2014 נדן פלדמן, רויטרס, אחרי שספגה מכה כפולה, אפל "עובדת מסביב לשעון" לתקן את הליקויים באייפון, באתר TheMarker‏, 25 בספטמבר 2014 אילן גטניו, עידכון גרסה השבית את iPhone 6, באתר ישראל היום, 11 באוקטובר 2014